Wanneer ’n boer ’n nuwe spilpunt bestel of onderdele nodig het vir een van sy bestaande spilpunte, word die onderdele hier verpak en hiervandaan na die boer vervoer. Die hele doel van die pakhuis in Durban is om produkte gouer by die Afrika-boere te kry as wat dit sou neem om dit van Amerika af te bestel.
Die blou pyp wat die sprinkelaars aan die hooflyn verbind is van ՚n hoë gehalte silikoon vervaardig wat nie so maklik stukkend brand in die son soos die gewone plastiekpype nie.
“Daar is geen onnodige staal aan hierdie spilpunt nie. Elke pyp en elke stutpaal is doelgerig geplaas om die stewigste struktuur met die minste staal op te rig. Daar is duidelik baie navorsing agter die ontwerp van hierdie struktuur,” sê Schalk.